Ir-Regolament tal-Kummissjoni (KE) Nru 742/2003
tat- 28 ta' April 2003
li jemenda għas-17-il darba r-Regolament tal-Kunsill (KE) Nru 881/2002 li jimponi ċerti miżuri restrittivi speċifiċi diretti kontra ċerti persuni u entitajiet assoċjati ma' Usama bin Laden, il-moviment Al-Qaida u t-Taliban, u li jirrevoka r-Regolament tal-Kunsill (KE) Nru 467/2001
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat ir-Regolament tal-Kunsill (KE) Nru 881/2002 li jimponi ċerti miżuri restrittivi speċifiċi diretti kontra ċerti persuni u entitajiet assoċjati ma' Usama bin Laden, il-moviment Al-Qaida u t-Taliban, u li jirrevoka r-Regolament tal-Kunsill (KE) Nru 467/2001 tas-27 ta' Mejju 2002 li jipprojbixxi l-esportazzjoni ta' ċerta merkanzija u servizzi lejn l-Afganistan, li jsaħħaħ il-projbizzjoni ta' titjiriet u li jestendi l-iffriżar ta' fondi u ta' riżorsi finanzjarji oħra għal dak li għandu x'jaqsam mat-Taliban ta' l-Afganistan [1], kif ġie l-aħħar emendat bir-Regolament (KE) Nru 561/2003 [2], u b'mod partikolari bl-Artikolu 7(1), it-tieni inċiż, fih imsemmi,
Billi:
(1) L-Anness II tar-Regolament (KE) Nru 881/2002 jelenka l-awtoritajiet kompetenti li lilhom għandhom jintbagħtu l-informazzjoni u t-talbiet li jikkonċernaw il-miżuri imposti minn dak ir-Regolament.
(2) L-Olanda, l-Isvezja u r-Renju Unit talbu li jiġu emendati d-dettalji ta' l-indirizzi li jikkonċernaw lill-awtoritajiet kompetenti tagħhom u b'riżultat ta' bidliet fil-persunal id-dettalji ta' l-indirizzi li jikkonċernaw lill-Kummissjoni għandhom jiġu emendati,
ADOTTAT DAN IR-REGOLAMENT:
Artikolu 1
L-Anness II tar-Regolament (KE) Nru 881/2002 huwa hawnhekk emendat skond l-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussel, fit-28 ta' April 2003.